Diari Oficial de la Generalitat Valenciana


Sumari del DOGV 9616, del 13-06-2023 (2023/6643)

Extracte de la Resolució de 8 de juny de 2023, del director general de l'Institut Valencià de Cultura, per la qual es convoquen subvencions per a fomentar les arts escèniques a la Comunitat Valenciana.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9616

Data del DOGV
:   13-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/6643


Data del document
:   08-06-2023

Organisme emissor
:   Institut Valencià de Cultura

Tipus de document
:   Extracte

Anàlisi jurídica

 Descriptors 

:   * Institut Valencià de Cultura
    * ajuda pública

Extracte de la Resolució de 8 de juny de 2023, del director general de l'Institut Valencià de Cultura, per la qual es convoquen subvencions per a fomentar les arts escèniques a la Comunitat Valenciana. [2023/6643]  
BDNS (identif.): 700559.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/700559)  
De conformitat amb el que preveuen els articles 17.3 b i 20.8 a de la Llei 38/2003, de 17 de novembre, general de subvencions, es publica l'extracte de l'ordre el text complet de la qual es pot consultar en la Base de dades nacionals de subvencions.  
http:www.infosubvenciones.es/bdnstrans/GE/es/convocatoria/700504-1  
http:www.infosubvenciones.es/bdnstrans/GE/es/convocatoria/700543-2  
  
Primer. Objecte, finalitat i modalitats d'ajudes  
Convocar la concessió de subvencions per al foment de les arts escèniques a la Comunitat Valenciana, en els sectors del teatre, la dansa i el circ, amb la finalitat última que la ciutadania puga disposar d'una oferta diversificada i de qualitat.  
Les activitats hauran de tindre lloc entre l'1 de desembre del 2022 i el 30 de novembre del 2023, totes dues inclusivament, amb l'excepció de la data de l'estrena dels espectacles beneficiats d'ajuda anual a la producció professional o producció emergent, que haurà de tindre lloc com a màxim el 31 de gener del 2024.  
Les modalitats previstes en aquesta convocatòria són les següents:  
1. Ajudes a la creació d'escriptura escènica  
2. Ajudes a la formació  
3. Ajudes a la investigació  
4. Ajudes a l'edició  
5. Ajudes a residències escèniques  
6. Ajudes a la producció professional de muntatges escènics  
7. Ajudes a la producció emergent de muntatges escènics  
8. Ajudes a la gira d'espectacles  
9. Ajudes a festivals i mostres  
10. Ajudes a l'assistència a fires i actes orientats al mercat  
  
11. Ajudes a associacions i entitats sense ànim de lucre  
  
Segon. Finançament, distribució i quanties  
D'acord amb la Llei 9/2022, de 30 de desembre, de 2022, de pressupostos de la Generalitat per a l'exercici 2023 (DOGV 9502, 31.12.2022), les ajudes convocades s'imputaran al crèdit previst en la secció 09, entitat 00811, línia de subvenció S6422000 «Foment de les arts escèniques», de l'IVC.  
L'import esmentat es podrà minorar quan en el marc de les polítiques d'estabilitat pressupostària i sostenibilitat financera s'adopten mesures de no disponibilitat que afecten els crèdits de les línies de subvenció que els financen.  
L'import inicialment previst per a aquesta convocatòria és de 2.750.000 euros i es distribuirà entre les diverses modalitats amb el desglossament següent:  
a) Ajudes a la creació d'escriptura escènica: fins a un màxim de 72.000 euros.  
b) Ajudes a la formació: fins a un màxim de 20.000 euros.  
c) Ajudes a la investigació: fins a un màxim de 35.000 euros.  
d) Ajudes a l'edició: fins a un màxim de 20.000 euros.  
e) Ajudes a residències escèniques: fins a un màxim de 180.000 euros.  
f) Ajudes a la producció professional d'un muntatge escènic: fins a un màxim de 694.000 euros.   
g) Ajudes a la producció emergent d'un muntatge escènic: fins a un màxim de 385.000 euros.  
  
h) Ajudes a la gira d'espectacles: fins a un màxim de 299.000 euros.  
  
i) Ajudes a festivals i mostres. fins a un màxim de 635.000 euros.  
  
j) Ajudes per a leurosassistència a fires i actes orientats al mercat: fins a un màxim de 50.000 euros.  
k) Ajudes a associacions i entitats sense ànim de lucre: fins a un màxim de 360.000 euros.  
Les quanties individualitzades màximes de les subvencions que es poden sol·licitar en el marc d'aquesta convocatòria són les següents:  
  
a) Ajudes a la creació d'escriptura escènica: 4.500 euros.  
b) Ajudes a la formació: 7.500 euros.  
c) Ajudes a la investigació: 2.500 euros.  
d) Ajudes a l'edició: 7.500 euros.  
e) Ajudes a residències escèniques: 20.000 euros.  
f) Ajudes a la producció professional d'un muntatge escènic: 60.000 euros.  
g) Ajudes a la producció emergent d'un muntatge escènic: 30.000 euros.  
h) Ajudes a la gira d'espectacles: 37.000 euros.  
i) Ajudes a festivals i mostres: 80.000 euros.  
j) Ajudes per a l'assistència a fires i actes orientats al mercat: 10.000 euros.  
k) Ajudes a associacions i entitats sense ànim de lucre: 30.000 euros.  
  
  
Tercer. Persones beneficiàries  
Amb caràcter general i sense perjudici del que es disposa per a cada modalitat d'ajudes, podran ser-ne beneficiàries les persones físiques i les empreses, les associacions i les entitats públiques i privades i sense ànim de lucre que despleguen la seua activitat al territori de la Comunitat Valenciana.  
  
Quart. Presentació de sol·licituds i termini  
1. El termini de presentació de sol·licituds és de quinze dies hàbils comptadors des de l'endemà de la publicació d'aquesta resolució al Diari Oficial de la Generalitat Valenciana. L'incompliment d'aquest termini determina automàticament l'exclusió de la sol·licitud.  
  
Cinqué. Resolució definitiva  
La resolució de concessió o de denegació correspondrà a la persona que ocupe la Direcció General de l'IVC d'acord amb l'habilitació competencial prevista en l'article 24 de l'ordre de bases.  
  
Sisé. Justificació i pagament de les ajudes  
El pagament d'aquestes ajudes s'efectuarà mitjançant transferència bancària segons el model de domiciliació bancària, sempre que l'activitat s'haja realitzat d'acord amb el programa presentat i es justifiquen correctament les despeses corrents ocasionades per l'activitat subvencionada. Una vegada revisada i comprovada la justificació, es procedirà al pagament de la subvenció en els terminis legalment establits.  
  
València, 8 de juny de 2023.- El director general de l'Institut Valencià de Cultura: Abelardo Guarinos Viñoles.